Foto: KUN.UZ Toshkent shahrining Uchtepa tumanida jinoyat yuz berdi, deb xabar qilmoqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi. Qayd etilishicha, 4 fevral kuni soat 03:00larda Uchtepa tumani 24-daha 48-uyda yashovchi, ruhiy kasal, 1989 yilda tug‘ilgan O.B. uyi oldida o‘zaro janjal oqibatida Farg‘ona viloyati Qo‘qon shahrida yashagan, Toshkent To‘qimachilik va yengil sanoat instituti 1-kurs talabasi, 1997 yilda tug‘ilgan M.M.ning ko‘krak qismiga pichoq bilan urib jarohat yetkazgan. Natijada M.M. voqea joyida vafot etgan. O.B. qo‘lga olingan.